**Ministru kabineta noteikumu projekta**

**“Grozījumi Ministru kabineta 2017.gada 13.jūnija noteikumos Nr.328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projektu “Grozījumi Ministru kabineta 2017.gada 13.jūnija noteikumos Nr.328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem”” (turpmāk – noteikumu projekts) izstrādāja Vides aizsardzības un reģionālās attīstības ministrija (turpmāk – VARAM), lai nodrošinātu atbilstību Administratīvo teritoriju un apdzīvoto vietu likuma 4.panta pirmajā daļā noteiktajam administratīvo teritoriju iedalījumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Saeima (turpmāk – Saeima) 2020.gada 10.jūnijā pieņēma Administratīvo teritoriju un apdzīvotu vietu likumu, kura 4.panta pirmajā noteikts, ka Latvijas Republiku iedala šādās administratīvajās teritorijās - valstspilsētu pašvaldību teritorijas un novadu pašvaldību teritorijās. Ar 2020.gada 10.jūniju spēku zaudēja Administratīvo teritoriju un apdzīvotu vietu likums, kurā tika noteikts, ka Latvijas Republiku iedalīja apriņķos, republikas pilsētās, novados. Noteikumu projekta 1.punkts paredz Ministru kabineta 2017.gada 13.jūnija noteikumu Nr.328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem" (turpmāk – Noteikumi) 2.punktā aizstāt vārdus "republikas pilsētas" ar vārdu "valstspilsētas". Noteikumu 2.punkts paredz kritērijus dalītās atkritumu savākšanas pakalpojuma novērtējumam republikas pilsētās, savukārt Noteikumu 3.punkts paredz kritērijus dalītās atkritumu savākšanas pakalpojuma novērtējumam novados.  Ievērojot minēto, nepieciešams grozīt Ministru kabineta 2017.gada 13.jūnija noteikumus Nr.328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem”, kuros noteikti kritēriji dalītās atkritumu savākšanas pakalpojuma novērtējumam republikas pilsētās, lai nodrošinātu atbilstību Administratīvo teritoriju un apdzīvoto vietu likuma 4.panta pirmajā daļā noteiktajam administratīvo teritoriju iedalījumam.  Saskaņā ar Administratīvo teritoriju un apdzīvoto vietu likuma, kas bija spēkā līdz 2020.gada 23.jūnijam, 1.pielikumu Latvijā bija deviņas republikas pilsētas – Daugavpils, Jēkabpils, Jelgava, Jūrmala, Liepāja, Rēzekne, Rīga, Valmiera. Ventspils.  Savukārt saskaņā ar Administratīvo teritoriju un apdzīvoto vietu likuma pielikumu Latvijā būs desmit valstspilsētas, no kurām trīs būs novadu sastāvā: Daugavpils, Jelgava, Jēkabpils (iekļauta Jēkabpils novadā), Jūrmala, Liepāja, Ogre (iekļauta Ogres novadā), Rēzekne, Rīga, Valmiera (iekļauta Valmieras novadā), Ventspils.  Noteikumu projektā ietvertais regulējums paredz, ka Ogres valstspilsētai ir jānodrošina Noteikumu 2.1.apakšpunktā[[1]](#footnote-1) un 2.2.1.apakšpunktā[[2]](#footnote-2) noteikto kritēriju izpilde. VARAM 2020.gadā veica Latvijas pašvaldību aptauju par atkritumu apsaimniekošanas jautājumiem, tajā skaitā par Noteikumos noteikto kritēriju izpildi. Minētās aptaujas ietvaros Ogres novada pašvaldība sniedza informāciju, ka Ogres pilsētā 2020.gadā dzīvo 24819 iedzīvotāji (Ogres novadā kopā 35305), ir izveidoti 97 atkritumu dalītās savākšanas punkti (1 punkts uz 364 iedzīvotājiem), kā arī 2 šķiroto atkritumu savākšanas laukumi. Tādejādi Ogres valstspilsētā izveidotā sadzīves atkritumu apsaimniekošanas sistēma atbilst Noteikumu prasībām attiecībā uz kritērijiem dalītās atkritumu savākšanas pakalpojuma novērtējumam republikas pilsētās vai valstspilsētās, ņemot vērā noteikumu projektā noteikto.  Noteikumu projekts paredz, ka uz Jēkabpils, Ogres un Valmieras novadiem bez iedzīvotāju skaita Jēkabpils, Ogres un Valmieras valstspilsētās attiecina Noteikumu 3.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, sadzīves atkritumu apsaimniekotāji, sadzīves atkritumu radītāji un valdītāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai noteikumu projekta tiesiskais regulējums pēc būtības nemaina tiesības un pienākumus, kā arī veicamās darbības.  Noteikumu projekts nepalielina administratīvo slogu.  Noteikumu projektam nav ietekmes uz:  - maziem, vidējiem uzņēmumiem, mikrouzņēmumiem un jaunuzņēmumiem;  - Nacionālā attīstības plāna rādītājiem mikrolīmenī vai makrolīmenī;  - konkurenci;  - cilvēku veselību;  - nevalstiskajām organizācijām.  Noteikumu projekta ietekme uz vidi vērtējama pozitīvi, jo noteikumu projekta prasības var piemērot valstspilsētu pašvaldības, lai novērtētu dalītās atkritumu apsaimniekošanas pakalpojuma pieejamību iedzīvotājiem. Tālāk šī informācija varētu tikt izmantota, plānojot atkritumu dalītās savākšanas infrastruktūras attīstību attiecīgās valstspilsētas administratīvajā teritorijā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam, sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota. Noteikumu projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/Tiesību aktu projekti, kur ar to varēs iepazīties jebkurš interesents. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Doniņa 67026515

[ilze.donina@varam.gov.lv](mailto:ilze.donina@varam.gov.lv)

1. Noteikumu (<https://likumi.lv/ta/id/291534> ) 2.1.apakšpunkts: 2. Kritēriji dalītās atkritumu savākšanas pakalpojuma novērtējumam republikas pilsētās:

   2.1. uz katriem 700 iedzīvotājiem ierīkots vismaz viens sadzīves atkritumu dalītās savākšanas punkts, kas atbilst normatīvajos aktos par atkritumu savākšanas un šķirošanas vietām noteiktajām prasībām; [↑](#footnote-ref-1)
2. Noteikumu 2.2.1.apakšpunkts: 2.2.1. vismaz viens šķiroto atkritumu savākšanas laukums pilsētās ar iedzīvotāju skaitu līdz 50 000. Ja pilsēta tiek dalīta atkritumu apsaimniekošanas zonās, šķiroto atkritumu savākšanas laukums ierīkojams katrā atkritumu apsaimniekošanas zonā; [↑](#footnote-ref-2)